આ સ્કીમને શહેરમાં વસતા ગરીબો માટે અમલી બનાવવામાં આવશે કે જેથી મજૂરી કરતા લોકોને આ યોજના રાહતરૂપ નિવડશે. રેન્ટ વાઉચર્સનું વિતરણ સ્થાનિક શહેરી સંસ્થાઓની મદદથી ગરીબોમાં કરવામાં આવશે. ભાડવાત આ વાઉચર્સ મકાન માલિકને આપશે, જે તેને કોઈ સિટીઝન સર્વિસ બ્યૂરો દ્વારા પોતાના બેન્ક ખાતામાં ટ્રાન્સફર કરાવી શકશે. જો ભાડું વાઉચરની કિંમત કરતાં વધુ હશે તો ભાડવાતે આ વધારાની રકમ મકાન માલિકને પોતાના ખિસ્સામાંથી ચૂકવવી પડશે. રેન્ટ વાઉચર્સની કિંમત શહેર અને રૂમની સાઈઝની દૃષ્ટિએ સ્થાનિક સંસ્થા નક્કી કરશે.